open-index/open-wikipedia-markdown huggingface dataset:
RFA «Sir Galahad» (1966)

**RFA «Sir Galahad»** (L3005) var et britisk landgangsfartøy av Round Table-klassen, tilhørende Royal Fleet Auxiliary (RFA). Fartøyet kunne frakte 340 soldater komfortabelt eller 534 i kritiske situasjoner. Det hadde lastekapasitet til 16 stridsvogner, 34 kjøretøy, 120 tonn petroleumsprodukter og 30 tonn ammunisjon. «Sir Galahad» ble opprinnelig disponert av British-India Steam Navigation Company for Storbritannias hær. I 1970 ble hun overført til RFA.

«Sir Galahad» ble bombet og ødelagt under Falklandskrigen, og 48 mennesker mistet livet.

Fartøyet var oppkalt etter Galahad, ridder av det runde bord i de arthurianske legendene.

## Falklandskrigen
«Sir Galahad» var aktiv i Falklandskrigen, og seilte fra HMNB Devonport 6. april 1982. Hun ankom San Carlos Water 21. mai, og ble tre dager senere angrepet av argentinske A-4 Skyhawk angrepsfly. Hun ble truffet av en bombe som ikke detonerte, for deretter å bli beskutt i påfølgende flyangrep. Med bare mindre skader, var hun i stand til å fortsette i tjenesten og gjennomførte forsyningsturer til Teal Inlet.

Den 8. juni ble hun igjen truffet, denne gang av to eller tre bomber ved Fitzroy der hun sammen med RFA «Sir Tristram» satte i land soldater fra Welsh Guards. «Sir Galahad» tok fyr og ble ødelagt. Til sammen 48 soldater og sjømenn ble drept i eksplosjonene og den påfølgende brannen. Senere ble skroget tauet ut på havet og senket av HMS «Onyx». Det er nå en offisiell krigsgrav.

## RFA «Sir Galahad» (1987)
Et erstatningsskip med samme navn og pennantnummer kom i operativ tjeneste i 1988.

## Litteratur
* Raymond Blackman, *Ships of the Royal Navy* (Macdonald and Jane's, London, 1973)
* SI 2008/0950 Designation under the Protection of Military Remains Act 1986
* Geoff Puddefoot, *No Sea Too Rough* (Chatham Publishing, London, 2007.)

## Eksterne lenker
* 
*
Europas Grand Prix 2011

**Europas Grand Prix 2011** (offisielt navn: *LV Grand Prix of Europe*) var et Formel 1-løp som ble arrangert 26. juni 2011 på Valencia Street Circuit i Valencia, Spania. Det var det åttende løpet i -sesongen og ble vunnet av fjorårets verdensmester og lederen av årets mesterskap, Sebastian Vettel. Han startet fra pole position og hadde også løpets raskeste runde på runde 53, og tok dermed et hat-trick i dette løpet. På andre- og tredjeplassene kom henholdsvis Fernando Alonso og Mark Webber. Alle 24 startende fullførte løpet, og dette er kun fjerde gang i Formel 1-historien hvor alle startende har fullført løpet. 24 er også det høyeste antall førere som har fullført et F1-løp noensinne.

## Klassifisering
### Kvalifisering

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Isolinjekart

**Isolinjekart** er kart som viser den geografiske fordeling av en kontinuerlig (eller antatt kontinuerlig) variabel ved hjelp av **[[isolinje]]r**. Variabelen blir beskrevet ved at isolinjer trekkes gjennom punkt med samme verdi. Isolinjekart forutsetter at variabelen som beskrives er kontinuerlig, dvs. at vi ikke har plutselige sprang i verdi når vi beveger oss rundt i området, og at alle posisjoner har en verdi. Ofte er isolinjekart dannet med utgangspunkt i målinger på et begrenset antall steder. For eksempel baserer isolinjekart som viser nedbør eller lufttrykk seg på målinger fra et fåtall meteorologiske målestasjoner. Verdiene mellom målepunktene beregnes ved interpolering. Isolinjekart er sammen med koropletkart og prikkekart vanlige typer tematiske kart. 

 
## Se også
*Kart
*Kartografi
*Topografisk kart
Tingzijian

**Tingzijian**  (kinesisk: 亭子间, pinyin: *Tíngzǐjiān*; Wade-Giles: *T'ing Tzu-chien*) er et lite værelse i visse typiske hus i Shanghai, fremfor alt de såkalte shikumen-boliger. De lå gjerne som alkover i en halvetasje over kjøkkenet, og ble gjerne benyttet som bosted av tjenerskapet. Men de er mer kjent i datidens (fra særlig 1920-tallet og 1930-tallet, men også senere) shanghaikultur som et vanlig bosted og studiekammer for diktere, forfattere, dissidenter og kunstnere.

Uttrykket *tingzijianlitteratur* stammer fra dette; noen av de forfattere som er blitt knyttet til dette er Ba Jing, Lu Xun og Ding Ling.
Borgerligt Centrum

**Borgerligt Centrum** var et politisk parti i Danmark som gikk opp i Liberal Alliance.

Borgerligt Centrum ble dannet den 6. januar 2009. Blant partistifterne var folketingsmann Simon Emil Ammitzbøll, som hadde brutt med Radikale Venstre på grunn av deres vegring mot å samarbeide med høyresiden. Borgerligt Centrum oppfattet seg selv som et «borgerlig-humanistisk sentrumsparti».

Den 16. juni 2009 gikk de fleste av medlemmene, deriblant Simon Emil Ammitzbøll, over til Liberal Alliance, som de ønsket å slå partiet sammen med.

Et mindretall i Borgerligt Centrum motsatte seg sammenslåingen og valgte sin tidligere pressesjef Jeppe Søe til ny formann. I november 2010 trakk Søe seg ut av politikken, og Rikki Tholstrup Jørgensen overtok som formann. På et ekstraordinært årsmøte den 26. mars 2011 vedtok Borgerligt Centrum å legge ned seg selv, noe som ble stadfestet av et nytt årsmøte den 5. november samme år.

## Referanser


## Eksterne lenker
*
Shirley Williams

**Shirley Williams**, baronesse Williams av Crosby, (opprinnelig Shirley Vivian Teresa Brittain Catlin; født 27. juli 1930 i London, død 12. april 2021) var en britisk politiker og akademiker. Hun var opprinnelig parlamentsmedlem for Labour Party, men brøt ut og startet det sosialdemokratiske partiet i 1981. I 2001–2004 var hun leder for det liberaldemokratiske partiet i House of Lords. Hun utga en rekke bøker om politiske problemstillinger.

## Liv og  virke
### Bakgrunn
Williams var datter av filosofen og statsviteren George Catlin (1896-1979) og feministen og forfatteren Vera Brittain (1893–1970). Under annen verdenskrig ble hun evakuert til Minnesota i USA hvor hun ble i tre år. 

I 1955 giftet hun seg med moralfilosofen Bernard Williams, som dro fra Oxford for å ta hensyn til hennes ambisjoner innenfor politikken.

### Politisk karriere
Fra 1960 til 1964 var hun generalsekretær i Fabian Society. I 1964 ble hun innvalgt som parlamentsmedlem for Labour fra valgkretsen Hitchin. Mellom 1971 og 1973 var hun «skygge-innenriksminister». I 1974 ble hun minister for departementet for pris- og kundebeskyttelse i Harold Wilsons regjering. Da Wilson ble erstattet av James Callaghan i 1976 ble Williams utdanningsminister og «Paymaster General».

I parlamentsvalget i Storbritannia 1979 tapte hun sin plass i parlamentet til Bowen Wells, og ble intervjuet av Robin Day fra BBC kort etter at hun hadde fått vite om sitt tap. I 1981 hadde hun blitt lei av innflytelsen den ytre venstresiden hadde på Labour Party, og brøt sammen med Roy Jenkins, David Owen og William Rodgers ut fra partiet og stiftet Social Democratic Party. Etter den konservative Graham Pages død samme år ble hun innvalgt som første representant fra Social Democratic Party i et suppleringsvalg. Hun tapte sin plass i 1983-valget og forsøkte å stille til valg for Cambridge-valgkretsen i 1987, men tapte mot den konservative kandidaten.

Hun skilte seg fra Bernard Williams i 1974. I 1987 ble dette ekteskapet erklært ugyldig etter en tribunalsprosses i den katolske kirke (Williams er praktiserende katolikk). Hun giftet seg så med Harvard-professoren Richard E. Neustadt (død 2003). I 2009 gav hun ut selvbiografien *Climbing the Bookshelves*.

Nyttårsaften 2016 ble Williams utnevnt til medlem av Order of the Companions of Honour.

## Verker
* 1981: Politics is for People
* 1985: A Job to Live
* 1988: New Party-New Technology
* 2003: God and Caesar: Personal Reflections on Politics and Religion
* 2009: Climbing the Bookshelves

## Referanser


## Eksterne lenker
* 
* 
*
Pieter-Dirk Uys

**Pieter-Dirk Uys** (født 28. september 1945 i Cape Town) er en sørafrikansk satiriker, forfatter og sosial aktivist.

Uys er sønn av en afrikansk far og jødisk mor fra Berlin i Tyskland. Han begynte sin dramatiske karriere som en seriøs dramatiker, som begynte med en-manns revy på høyden av den sørafrikanske apartheid-epoken. Uys er spesielt kjent for sin karakter Evita Bezuidenhout (også kjent som Tannie Evita), en hvit afrikaner tilhørende den sosiale eliten og selverklært politisk aktivist. Figuren ble inspirert av den australske komikeren Barry Humphries sin karakter Dame Edna Everage.

Mye av hans arbeider gikk ut på å kritisere og avsløre det absurde i den sørafrikanske regjeringens rasistiske politikk. Etter Sør-Afrikas første ikke-rasistiske valg som ble gjennomført i 1994, spilte Uys inn en TV-serie, Funigalore, der fremtredende politikere som Nelson Mandela ble intervjuet. Uys sitter også i styret for en non-profit organisasjon grunnlagt for å gi behandling for og gjennomføre forskning knyttet til hiv og aids. Uys mottok en Special Teddy Award under Berlin International Film Festival i 2011.

## Referanser


## Eksterne lenker

* Pieter-Dirk Uys's homepage
* Evita's webpage 
* 
* Evita Bezuidenhout's social media profile on Zoopy.com
* "So, Where Do We Come From?"
* Pieter Dirk-Uys and genetics
* The Cape Tercentenary Foundation Awards
Steve Hofmeyr

**Steve Hofmeyr** (født 29. august 1964) er en sørafrikansk sanger, låtskriver og skuespiller.

Hofmeyr ble i 1982 immatrikulert ved Grey College i Bloemfontein. Etter to år obligatorisk verneplikt i det sørafrikanske militæret begynte han å studere ved Pretoria Technikon Drama School.

I 1997 debuterte Hofmeyr på den internasjonale musikkscenen da han spilte inn duetten You Don't Bring Me Flowers sammen med belgiske Dana Winner. Winner og Hofmeyr opptrådte sammen under flere utsolgte show både i Belgia og Sør-Afrika. Han gjennomførte en turne i Afrika i 2001, blant annet med musikken til Neil Diamond. Turen ble regnet som en suksess, med 224 utsolgte konserter. 

I 2007 turnerte Hofmeyr i New Zealand der han blant annet dukket opp i et frokost-TV-progrm. Han har gjennom sin karriere opptrådt i flere skuespill, film og på fjernsyn.

Hans selvbiografi ble publisert av Zebra Press i oktober 2008. Han har også utgitt en bok med vers og dikt.

Hofmeyr giftet seg med skuespillerinnen Natasha Sutherland, som han møtte på settet til TV-serien Egoli: Place of Gold i 1998. De fikk en sønn, Sebastian, født 13. desember 2001. Paret tok senere ut skilsmisse.

## Eksterne lenker
* 
* 
* 
*
Zhong Kui

**Zhong Kui** (kinesisk: 鍾馗, pinyin: *Zhōng Kuí*, Wade-Giles: *Chung Kwei*, japansk: *Shōki*) er en skikkelse fra kinesisk mytologi. Han anses tradisjonelt som eksorsist av spøkelser og onde ånder, og skal være i stand til å føre i felten 80.000 demoner. 

Hans bilde finnes ofte på inngangsporten til kinesiske boliger som en verneånd (eller «dørgud»), og også som vokter i butikker der det handles med verdifullt gods.

I kinesisk folklore møter vi Zhong Kui på reise med Du Ping (杜平), en venn fra hans hjemby; de skulle prøve seg på den keiserlige embetsmannseksamen i hovedstaden. Selv om Zhong fikk det beste resultat, ble han fratatt tittelen «zhuangyuan» av keiseren på grunn av sitt vansirede utseende. I sinne begikk så Zhong Kui selvmord på palassets trapper ved å kaste seg mot palassporten til hodet hans brast. Du Ping begravde ham. Så ble Zhong konge over spøkelsene i dødsriket, og vendte tilbake til hjembyen til den kinesiske nyttårsaften. For å gjengjelde Du Pings godhet mot ham, gav Zhong Kui ham sdin ungre søster i ekte.

Zhong Kuis popularitet i folkloren kan spores tilbake til Keiser Xuanzong av Tang-dynastiets tid (712 til 756). Ifølge kilder fra Songdynastiet ble keiser Xuanzong rn gang alvorlig syk. I drømme så han to spøkelser. Den mindre av dem stjal en portemonnét fra den keiserlige konkubine  Yang Guifei og en fløyte som tilhørte keiseren selv. Den større av spøkelsene, som bar embedsmanns hatt, presenterte seg så som Zhong Kui. Han sa at han hadde sverget på å fri riket fra all ondskap. Da keiseren våknet, var han ved god helse igjen. Så gav han hoffmaleren Wu Daozi om å lage et bilde av Zhong Kui som han kunne vise til sine embedsmenn. Dette portrettet fikk stor innflytelse på senere avbildninger av Zhong. 

## Eksterne lenker
* SHŌKI 鍾馗  – The demon queller, the true version including the Japanese interpretation.
Bondefrigjøringen i Tyskland

**Bondefrigjøringen i Tyskland** (tysk: *Bauernbefreiung*) er en betegnelse som brukes i Tyskland om de rundt hundre årene fra 1700- til 1800-tallet, da bøndenes personlige plikter i form av livegenskap ble avskaffet. Begrepet *Bauernbefreiung* ble første gang tatt i bruk av økonomen Georg Friedrich Knapp fra Strasbourg. Knapp kritiserte også avståelsen av land og den forverrede økonomiske situasjonen til de landløse klasser i Preussen.
Dumitru Moraru

**Dumitru Moraru** (født 8. mai 1956 i București) er en tidligere rumensk  i fotball.

Moraru spilte for București-klubbene Steaua og Dinamo og vant med disse totalt fire seriemesterskap og fire cupmesterskap. Karrieren ble avsluttet med to sesonger (1990–91) i Start.

Han spilte 39 kamper på det  landslaget og deltok i Fotball-EM i 1984.

## Referanser


## Eksterne lenker
*
Koropletkart

Et **koropletkart** er et tematisk kart som viser den geografiske fordeling av en variabel ved hjelp av arealsymboler (koropleter) som refererer seg til administrative eller andre statistiske enheter som fyller hele enhetens kartareal. Det er vanlig å dele variabelens verdier inn i klasser. Hvilken klasseinndelingsmetode som blir brukt er avgjørende for hvilket geografisk mønster som framtrer i kartet. Variabelens verdier bør være relative, for eksempel innbyggere per km² eller bruttonasjonalprodukt per innbygger. Koropletkart er sammen med isolinjekart og prikkekart vanlige typer tematiske kart. 

Ordet koroplet kommer fra gresk χώρος (khoros), 'rom, område' og πληθαίν (pletein), 'fylles, være full'. 

## Referanser
 

## Se også
* Kart
* Kartografi
* Topografisk kart
Adam Storck

**Philip Adam Storck** (født 16. oktober 1780 i Traben-Trarbach, død 19. april 1822 i Bremen) var en tysk pedagog og politiker.

## Referanser
Christian Dahlenkamp

**Christian Karl Ludwig Dahlenkamp** (født 16. september 1777 i Hagen, død 28. november 1835 samme sted) var en prøyssisk kjøpmann og politiker. Dahlenkamp var borgermester i Hagen fra 1809 til 1821.

## Referanser
Ralph Hewins

**Ralph Hewins** (født 1909, død 1984) var en britisk biograf. Blant de personer han behandlet var den svenske diplomaten og lederen av Røde Kors, Folke Bernadotte, den amerikanske millionæren Jean Paul Getty, og landsforræderen Vidkun Quisling.

Da biografien om Quisling oversatt til norsk og utgitt på forlaget Store Bjørn, ble den svært kontroversiell i Norge ettersom Quisling ble positivt framstilt som idealist, mens nordmenn forøvrig ble framstilt som både urealistiske og hevngjerrige. Den ble derimot positivt omtalt som en velkommen revisjon av det tradisjonelle Quisling-bildet i *The Times Literary Supplement* (TLS) 6.5.1965, og senere i flere britiske og amerikanske aviser. Sentrale personer fra okkupasjonstidens Norge stemplet boken som historieforfalskning og saken førte til debatt om rettsoppgjøret etter krigen. Annæus Schjødt d.e., aktor i Quislingsaken 1945, karakteriserte boken som «frekk historieforfalskning», og Johs. Andenæs påpekte en rekke feilaktige og uheldige formuleringer. Det samme gjorde historikerne Magne Skodvin og Olav Riste.

Da tidligere motstands- og stortingsmann Sverre Løberg i 1965 karakteriserte Ralph Hewins som «en kvalifisert (grov) historieforfalsker», ble han saksøkt av tidligere fylkesmann for Nasjonal Samling i Østfold, Hans S. Jacobsen. Sistnevnte var også oversetter og utgiver av Hewins' revisjonistiske biografi.

## Bibliografi (utvalg)
* *Count Folke Bernadotte: His Life and Work* (1950)
* *Mr. Five Per Cent: The Story of Calouste Gulbenkian* (1958)
* *J. Paul Getty: The Richest American* (1961)
* *Golden Dream: The Miracle of Kuwait* (1963)
* *Quisling: Prophet without Honour* (1965), norsk utgave *Quisling, profet uten ære*, 1966
* ''The Japanese Miracle Men (1967)

## Referanser


## Eksterne lenker
*
Prikkekart

Et **prikkekart** er et tematisk kart som viser den geografiske fordelingen av forekomst(er)/forhold ved hjelp av gjentatte prikkesymboler med angitt verdi. Vanligvis har prikkene lik størrelse og hver prikk representerer da en bestemt mengde, eller størrelsen på prikkene kan variere og da representere ulik mengdeverdi, viktighet eller en annen orden. Prikkekart er sammen med isolinjekart og koropletkart vanlige typer tematiske kart. 
 
## Se også
*Kart
*Kartografi
*Topografisk kart
Hermannsdenkmal

**Hermannsdenkmal**, «Hermannsminnesmerket», er et monument og gigantstatue som befinner seg i nærheten av Hiddesen sørvest for Detmold i Nordrhein-Westfalen i den sørlige delen av Teutoburger Wald i Tyskland. Statuen ble bygd mellom 1838 og 1875 av Ernst von Bandel i provinsen Westfalen. Den er reist til minne om cheruskernes høvding Arminius (også kalt Hermann) som under slaget ved Teutoburgerskogen i året 9. e.Kr. utslettet de tre romerske legionene *legio* XVII, XVIII og XIX, under kommando av Publius Quinctilius Varus.

## Eksterne lenker
*
Shizhu

**Shizhu** for tujiaene (kinesisk: 石柱土家族自治县; pinyin: *Shízhù tǔjiāzú Zìzhìxiàn*) er et autonomt fylke i byprovinsen Chongqing i Folkerepublikken Kina. 

Arealet er på 3 012,51 km².

Befolkningen var på  innbyggere i 1999, og på  ïnnbyggere i 2004.

## Referanser


## Eksterne lenker
* Lokalregjeringens hjemmesider
Wubao

**Wubao** kan være:
*Fylket Wubao i byprefekturet Yulin i provinsen Shaanxi i Folkerepublikken Kina;
*Storkommunen Wubao i bydistriktet Jiangbei i byprovinsen Chongqing i Kina.
HMAS «Perth» (2003)

**HMAS «Perth» (FFH 157)** er en australsk Anzac-klasse fregatt. Den var den siste av sin klasse som ble bygget og kommando ble reist i 2006. Perth er det første større skipet i Royal Australian Navy som har blitt kommandert av en kvinne. Skipet er det tredje skipet i Royal Australian Navy som har blitt oppkalt etter byen Perth.
Dongyang

**Dongyang** kan være:
*Byfylket Dongyang i byprefekturet Jinhua i provinsen Zhejiang i Folkerepublikken Kina,
*Subdistriktet Dongyang i bydistriktet Beibei i byprovinsen Chongqing i Kina,
*Storkommunen Daming i fylket Hua i byprefekturet Weinan i provinsen Shaanxi i Kina.
Chengjiang

**Chengjiang** kan være:
*Fylket Chengjiang i byprefekturet Yuxi i provinsen Yunnan i Folkerepublikken Kina;
*Storkommunen Chengjiang i bydistriktet Beibei i byprovinsen Chongqing i Kina.
Schirmer

Etternavnet **Schirmer** kan referere til:
* Adolf Schirmer
* Georg Robert Schirmer
* Heinrich Ernst Schirmer
* Herman Major Schirmer
* Michael Schirmer
* Øistein Schirmer
Fuxing

**Fuxing** kan være:
*Bydistriktet Fuxing i byprefekturet Handan i provinsen Hebei i Folkerepublikken Kina;
*Storkommunen Fuxing i bydistriktet Beibei i byprovinsen Chongqing i Kina.
Jonsklosteret i Bergen

**Jonsklosteret** var et augustinerkloster som lå i området ved Strandgaten og Markeveien på sørsiden av Vågen i Bergen.

Klosteret var viet til St. Johannes Døperen. Det ble trolig grunnlagt ca. 1150, men er første gang omtalt i 1208. En vet at klosteret var i økonomiske vanskeligheter fra 1300-tallet og utover, og på grunn av problemer etter svartedauden var klosteret trolig ute av drift fra 1400-tallet. I 1450 ble klostergodset overtatt av domkirken. Trolig brant klosteret ned ved bybrannen i 1489. Den tilhørende kirken ble tydeligvis stående noenlunde uskadd, og den må ha vært i bruk fram til 1552, da byens borgere fikk området for å bygge rådhus. Dette ble det ikke noe av og restene av kirken ble stående som ruin til den var endelig fjernet på 1700-tallet.

I 1823 laget L.D.Klüver en oversiktsskisse av de få restene som var igjen. Kirken ble lokalisert ved graving i 1895, men det er få forhåpninger om at det mange levninger igjen av klosteret.

## Referanser


## Eksterne lenker
* Jonsklosteret i Bergen hos Store norske leksikon
* Jonsklosteret i Bergen hos katolsk.no
Kölnuroen

**Kölnuroen** (tysk: *Kölner Wirren* og *Kölner Ereignis*) er betegnelsen på et høydepunkt i konflikten mellom den katolske kirke og den prøyssiske stat i de vestlige provinsene under Vormärz. Innlemmelsen av Rhinland og Westfalen i kongeriket Preussen i 1815, førte til en spenning mellom den katolske kirke og regjeringen i Berlin. Konfliktens grunnlag var spørsmålet om hermesianisme og det interkonfesjonelle ekteskap. Mens man fra katolsk side var opptatt av teologiske og sosial-teoretiske synspunkter, spilte den statskirkelige tradisjon en sentral rolle fra Preussens side. Den frem til 1806 overveiende protestantiske prøyssiske staten, med en konge som også var leder av kirken, kom i konflikt med holdningene innenfor den katolske kirken.
Olavsklosteret på Hamar

**Olavsklosteret på [[Hamar]]** er det av landets klostere fra middelalderen som man har minst kunnskap om. Det er kun nevnt en gang i skriftlige kilder, i et diplom fra 1511. Her nevnes det ingen ting om datering av grunnleggelsen eller andre detaljer. Det må antas at klosteret har ligget i byområdet i nærheten av bispegården og domkirken.

## Referanser
Gråbrødreklosteret i Tønsberg

**Gråbrødreklosteret** var et fransiskanerkloster i Tønsberg. Det ble antakelig opprettet i 1240-årene, mens Håkon Håkonsson var konge. Klosteret besto fram til det ble ødelagt i bybrannen i 1536. Deretter ble murene nyttet til steinbrudd, og de skal ha vært borte i 1551. 

Klosteret ble grunnlagt etter en donasjon fra kong Håkon Håkonsson hans sønn, den senere kong Magnus Lagabøte. Klosterkirken ble etter kort tid flyttet til premonstratenserklosteret i Dragsmark i Båhuslen. Det er usikkert om det var selve kirkebygget som ble flyttet, eller om det var privilegier knyttet til kirken som ble overført. Klosteret hadde imidlertid en kirke viet til Sankta Katarina i 1277.

## Munkene
Gråbrødrene, som også ble kalt minoritter eller barfotbrødre, tilhørte Fransiskanerordenen. De var altså etterfølgere av Frans av Assisi. Munkene var kledd i grått, derav navnet gråbrødre. Som alle klosterordener måtte de avlegge fattigdomsløfte, men det ble strengere fortolket enn av noen annen orden; ingen av medlemmene kunne inneha personlig eiendom. De måtte tjene til livets opphold ved eget arbeid eller ved å tigge, derav betegnelsen "tiggermunker".

Gråbrødrene hadde som en av sine viktigste oppgaver å ta seg av fattige og syke. Til klosteret lå en kirkegård, og det er rimelig å tro at en del av byens fattigfolk ble gravlagt her.

## Betydning
En viktig rikspolitisk hendelse i middelalderen fant sted her, den såkalte Sættargjerden i Tunsberg i 1277. Dette var en avtale mellom kongemakten og kirken om grensene for de to institusjonenes myndighet. Bl.a. godtok Kongen å gi kirken domsrett i kirkelige saker, mens erkebiskopen godtok at kirken ikke skulle blande seg inn i kongevalg. Dokumentet ble nedtegnet av munkene i Gråbrødreklosteret.

## Slutten
Mot slutten av middelalderen solgte klosteret unna de fleste av sine eiendommer, slik at det i 1536 var kun to igjen. I 1551 heter det at klosteret "er bleffuen affbrott". Sannsynligvis er det blitt rammet av den store bybrannen 15 år tidligere.

## Funn
Klosterets plassering er kjent. Det lå i kvartalet som i dag er avgrenset av Torvgaten, Graabrødregaten, Tjømegaten og Øvre Langgate. I 1983 ble det funnet rester av murer i området, og det er gjennom tiden funnet graver og enkeltgjenstander fra middelalderen. På bakgrunn av dette peker det seg ut et område på ca. 45 x 45 m som antakelig gjemmer restene av klosteret. Dersom det var utformet slik det er vanlig blant fransiskanerne, har kirken dannet nordsiden av dette kvadratet.

## Referanser


## Litteratur
*Eriksson, Anna-Lena (1983):"Fransiskanerklosteret i Tønsberg-et aktualisert middelalderanlegg". Artikkel i Vestfoldminne 1983. Utgitt av Vestfold historielag.
*Eriksson, Jan E.G. (1992): "Rusletur i gamle Tønsberg-en guide for vandrere". Utgitt av Stiftelsen gamle Tønsberg.

## Eksterne lenker
* 
* Den katolske kirke i Norge om Fransiskanerklosteret

* ''Unikt middelalderdokument tilbake i Tønsberg'', Aftenposten 14. mai 2014
Dominikanerklosteret i Bergen

**Dominikanerklosteret i Bergen** lå inne på nåværende Bergenhus festning, på nordsiden av Håkonshallen i Bergen. Klosteret kjennes kun fra skriftlige kilder, og er ikke blitt funnet spor av i moderne tid.

## Historie
Klosteret er grunnlagt en gang mellom 1243 og 1247, i kong Håkon Håkonssons regjeringstid. Det er første gang omtalt i 1247. Antakelig var det opprinnelig bygd av tømmer, men i 1500 berettes det at en murkirke er under oppføring og samtidig flere murbygninger i klosteret. Et riksrådsmøte ble holdt i klosteret i 1524. I 1528 brant klosteret ned til grunnen. Det er siden ikke funnet rester av anlegget.

## Referanser


## Eksterne lenker
* Dominikanerklosteret i Bergen, hos Katolsk.no
* Dominikanerklosteret, hos Bergen byleksikon
Gennaro Manna

**Gennaro Manna** (1715–1779) var en italiensk komponist i  den napolitanske skolen.

## Liv og virke
Gennaro Manna var sønn av komponisten Giuseppe Manna og Caterina Feo, søster av den kjente komponisten Francesco Feo. Gennaro studerte hos sin onkel ved *Conservatorio S Onofrio a Capuana*. Hans første opera, *Tito Manlio*, ble uroppført i Roma i 1742. Gennaro Manna var kapellmester ved katedralen i Napoli fra 1744 og senere også ved kirken *S Annunziata*. I 1755, etter at Francesco Durante, lederen av *Conservatorio di S. Maria di Loreto*, døde, delte Manna og den forhenværende *secondo maestro* Pietro Antonio Gallo (ca 1695–1777) lederfunksjonen. På denne tiden var Antonio Sacchini og Giuseppe Giordani Mannas elever.

I tiden mellom 1742 til 1761 komponerte Gennaro Manna 13 operaer for ulike italienske teatre, de fleste innen sjangeren opera seria, 10 oratorier og mer enn 150 kirkemusikalske verk, stort sett med instrumental ledsagelse.

Andre komponister i familien var fetteren Cristoforo Manna og nevøen Gaetano Manna (1751–1804). Sistnevnte ble Gennaro Mannas etterfølger ved  S Annunziata og var *secondo maestro di cappella* ved katedralen under sin onkel.

## Referanser


## Kilder
*
Fransiskanerklosteret i Bergen

**Fransiskanerklosteret i [[Bergen]]** ble grunnlagt i kong Håkon Håkonssons regjeringstid, trolig en gang i 1240-årene. Klosteret ble bygget rundt den allerede eksisterende Olavskirken i Vågsbotnen. Klosteranlegget har ligget inntil Bergen domkirke, som er lokalisert i Kong Oscarsgate, i sør. Den ble nedlagt under reformasjonen.

Klosteret nevnes i samtidige kilder først i 1263, og i 1276 anføres det at klosterkirken brant, og året etter ga kong Magnus Lagabøte penger til å gjenreise anlegget. Han ble gravlagt i kirken i 1280. I 1464 brant kirken igjen, men må ha blitt ganske raskt satt i stand igjen, da klosteret var sete for et større møte i 1484. Antakelig har klosteret forfalt i årene opp til reformasjonen, men fransiskanerbrødrene i Bergen er nevnt så sent som i 1534.

I 1537 ble det besluttet å oppruste kirken for å nytte den som domkirke i Bergen. Den var allerede da bygget ut til den lengden den har i dag, og i kirken er det bevart mange partier fra den opprinnelige klosterkirken. Etter reformasjonen ble klosteret brukt som bispegård. I 1834 ble eiendommen kjøpt opp og bygningene på bispegården revet for å gi plass for den nye Bergen katedralskole. Enkelte bygningsdeler fra bispegården og klosteret er inkorporet i skolebygget: flere marmortrinn ved skolens inngang og ornamenter i kleberstein på bygningens sørside. I 1882 fant P.A. Blix også rester av murer etter klosterbygningene på sørsiden av domkirken.

## Referanser


## Litteratur
* 

## Eksterne lenker
* «Fransiskanerklosteret i Bergen», *Norske middelalderklostre - vegetasjon og flora, hagebruk, reliktvekster og klosterplanter*
* «Norges klostre i middelalderen: Fransiskanerklosteret i Bergen», *Katolsk.no*
*
Razika

**Razika** var et norsk indiepop-band, grunnlagt i 2006 på Møhlenpris i Bergen. Gruppen besto av Marie Amdam, Maria Råkil, Marie Moe og Embla Karidotter.

Musikken er en blanding av både ska og indiepop, men det finnes også en rekke elementer fra indierock, punk og reggae. Razika er sterkt påvirket av de bergensbaserte bandene The Aller Værste, Gjennomslag, Program 81/82 og Alle Tiders Duster. Tekstene er både på engelsk og norsk.

Razika ble signert på Smalltown Supersound høsten 2010, og i mai 2011 kom debutalbumet *[[Program 91]]*, som ble godt mottatt i Norge og utlandet. *[[The New York Times]]*, *[[NME]]* og *[[The Guardian]]* ga albumet rosende omtaler. 
Bandet har gitt ut fire album og blitt nominert til Spellemannprisen for samtlige: i klassen årets nykommer med Gramo-stipend for *[[Program 91]]* (2011), i klassen popgruppe for *[[På vei hjem]]* (2013), i klassen indie for *[[Ut til de andre]]* (2015) og i klassen popgruppe for *[[Sånn kjennes verden ut]]* (2018).

I 2019 annonserte Razika at, etter å ha spilt sammen siden de var 15 år gamle, skulle de slutte å spille sammen som band etter den aller siste farvel-konserten på Øyafestivalen sommeren 2019. Den siste konserten hjemme i Bergen ble holdt på Bergenfest i juni samme år.

## Medlemmer
* Marie Amdam – vokal, el. gitar, tastatur
* Maria Råkil – el. gitar og vokal
* Marie Moe – el. bass og vokal
* Embla Karidotter – trommer og vokal


Razika (203806).jpg|Marie Moe (bass)
Razika (204114).jpg|Maria Råkil (vokal og gitar)
Razika (204154).jpg|Embla Karidotter (trommer og vokal)
Razika (203736).jpg|Marie Amdam (vokal og gitar)

## Diskografi
### Singler
* 2008: «Love is All About the Timing» (Opplett)
* 2011: «Vondt i hjertet»
* 2014: «Syndere i Sommersol»
* 2014: «Faen Ta Deg»
* 2015: «Gi Meg, Gi Meg, Gi Meg»
* 2016: «Se deg ikke tilbake» (Opplett)
* 2018: «En sjanse til» (Jansen Records)
* 2018: «D Esje Meg» (Jansen Records)
* 2018: «Flyplassen» (Jansen Records)
* 2021: «Mer crazy enn sexy - 2018 Outtake» (Jansen Records)

### Musikkalbum
* 2011: *[[Program 91]]* (Smalltown Supersound)
* 2013: *[[På vei hjem]]*
* 2015: *[[Ut til de andre]]*
* 2018: *[[Sånn kjennes verden ut]]*

### Andre deltagelser
* 2013: «Ingen kommer unna politikken (Complainte Pour Ste. Catherine)» (*Real Ones & The Extended Family* med Real Ones)

## Referanser


## Eksterne lenker
* 
*
Nicola Fago

**Francesco Nicola Fago** (1677–1745) var en italiensk barokkkomponist.

## Liv
Fago begynte ved Napolis *Conservatorio della Pietà de’Turchini* i 1693. Fra 1704 til 1708 var han kapellmester ved *Conservatorio Sant’Onofrio*, fra 1705 til 1740 ved *Conservatorio della Pietà d’Turchini* og dessuten ved *Tesoro di San Gennaro* fra 1709 til 1731. Endelig ved *San Giacomo degli Spagnuoli* fra 1736.

Nicola Sala, Leonardo Leo og Niccolò Jommelli var noen av Fagos elever.

Ved siden av flere operaer skrev han kirkemusikk, deriblant kantater, en stabat mater, en te Deum og flere oratorier.

## Verk
* *Il Radamisto*, dramma per musica, 1707
* *Astarto*, dramma per musica, 1709
* *Le fenzejune abbendurate*, commedia per musica, 1710
* *La Cassandra indovina*, dramma per musica, 1711
* *La Cianna*, commedia per musica, 1711
* *Lo Masillo* dramma per musica (2. akt av Michele De Falco), 1712
* *La Dafne*, favola pastorale in stile arcadio, 1714
* Oratorium *Il faraone sommerso* (1709)

## Referanser


## Kilder
*
Fourvière

**Fourvière** er en bydel i Lyon i Frankrike; den ligger på åsen med samme navn. Bydelen ligger vest for Vieux Lyon som strekker seg langs Saônes høyre bredd sentralt i Lyon. Fourvière er det opprinnelige sted for den romerske bosetting Lugdunum, etablert i 43 f.Kr. 

I Fourvièreåsen finnes to romerske amfiteatre og i tillegg den store basilikaen som er byens vartegn. 

Fourvère kalles gjerne for *Åsen som ber* som er en henvisning til de mange kirker som finnes i området. Denne betegnelsen står også i kontrast til tilnavnet på bydelen Croix-Rousse som kalles *Åsen som arbeider*.

Bydelen trafikkeres av to Furnicular-baner, de eldste i verden som fremdeles drives aktivt. 

Fra 1998 er Fourvière oppført på UNESCOs liste over verdens kulturarv, sammen med andre historiske anlegg og bygninger i Lyon.
## Bildegalleri

Fil:Lyon - Lugdunum - Théatre Romain.jpg|Fourvière romerske teater
Fil:Odeon-lyon.jpg|Odeon 
Fil:Tour metallique de fourviere.jpg|Tour Metallique er inspirert av Eiffeltårnet
Fil:Ficelle de Lyon 01.jpg|Kabelbanen


## Eksterne lenker
*
Nicola Sala

**Nicola Sala** (1713–1801) var en italiensk komponist i den napolitanske skolen.

Fra 1732 til 1740 studerte Sala hos Nicola Fago og Leonardo Leo  ved *Conservatoria della Pietà de’Turchini*, der han senere selv ble lærer, og fra 1787 fungerte som *Primo Maestro*.

Sala komponerte åtte sceneverk, flere kantater og messer, såvel som oratoriet *Giuditta, ossia La Betulia liberata*. 

Blant Salas mange elever kan nevnes Carlo Lenzi, Giuseppe Gherardeschi, Benedetto Neri, Étienne-Joseph Floquet, Adalbert Gyrowetz, Louis Julien Casels de Labarre, Ercole Paganini og Gaspare Spontini. 

Sala skrev flere læreverk, blant andre *Regole del contrappunto pratico* (Napoli 1794).

## Referanser


## Eksterne lenker
* 
* 
*
Michele De Falco

**Michele De Falco** (ca. 1688 – etter 1732) var en italiensk operakomponist kjent for en rekke buffaoperaer på napolitansk dialekt.

## Verk
**Lo Lollo pisciaportelle* (libretto: Nicola Orilia), opera buffa, uroppført 1709
**I rivali generosi* (Libretto: Apostolo Zeno), opera buffa, uroppført 1712
*Nicola Fago: *Lo Masillo* (libretto: Nicola Orilia), opera buffa, 2. akt av De Falco, uroppført 1712
**Lo 'mbruoglio d'ammore* (libretto: Aniello Piscopo), opera buffa, uroppført 1717
**Armida abbandonata* (libretto: Francesco Silvani), dramma per musica, uroppført 1719
**Lo castiello sacchejato* (libretto: Francesco Oliva), commedia per musica, uroppført 1720 (1722 med bidrag av Leonardo Vinci, som pastisj i samarbeid med  Pietro Pulli 1732)
**Le pazzie d'ammore* (unter dem Anagramm Cola Melfiche, libretto: Francesco Antonio Tullio), opera buffa, uroppført 1723
*Nicola Porpora: *Il Siface*, mellomspillet til dramma per musica av De Falco, uroppført 1726

## Referanser


## Kilder
* 

## Eksterne lenker
* 
*
Fransiskanerklosteret i Trondheim

**Fransiskanerklosteret i [[Trondheim]]** er lite kjent fra samtidige kilder. Det er kjent fra en skriftlig kilde fra 1472, men var antakelig etablert lenge før det. Klosteret gikk med i bybrannen i 1532, og det ble nedlagt etter reformasjonen i 1536.

Klosteret lå på et sted som i 1669 ble tatt i bruk som rådhus, og ved arkeologiske undersøkelser er det funnet murfundamenter etter en kirke som er identifisert som Olavskirken, klosterkirken i fransiskanerklosteret. Den ligger nå som ruinminnesmerke i kjelleren under Folkebiblioteket i Trondheim.

## Eksterne lenker
*
Fulufjällets nasjonalpark

**Fulufjällets nasjonalpark** er en av Sveriges nasjonalparker og ligger i Särna församling i Älvdalen kommune i nordvestre Dalarna, inntil grensen mot Trysil kommune i Norge. Parken grenser til den norske Fulufjellet nasjonalpark, som ble opprettet i 2012.

I Fulufjället finnes Sveriges høyeste foss, Njupeskär som er 93 m høy. De høyeste toppene, *Storhön* (1039 moh) og *Brattfjället* (1042 moh), ligger på et platå på drøyt 900 meters høyde. 

Granen "Old Tjikko", med et rotsystem som er opp mot 9 500 år gammel, ble funnet på Fulufjället, noe som nå er verdens eldste levende tre.

## Bilder

Fulufjället 10.JPG|Njupeskärsfossen
Fulufjället national park brook.jpg
Fulufjället swamp.jpg
Old-Tjikko-2011-07-19-001.jpg|Old Tjikko


## Referanser


## Eksterne lenker
* 
* Naturvårdsverket – Fulufjället 
* Svenske fant 'verdens eldste tre', BBC News
Zumba

**Zumba** er et dans- og treningsprogram basert på latinmusikk som ble konstruert av den kolombianske danseren og koreografen Alberto «Beto» Perez på 1990-tallet. Zumba er et opphavsrettslig betegnelse eid av Zumba Fitness, LLC. Den brasilianske popsangeren Claudia Leitte er internasjonal talskvinne for Zumba Fitness.

## Referanser


## Eksterne lenker
*
Ruben Klipper

**Ruben Klipper** (født 21. august 1985) er en norsk foredragsholder og forfatter. Han har skrevet boken *Et annerledes liv* (2011) med utgangspunkt i sitt eget liv med diagnosene ADHD og Tourette. Han har også holdt flere mobbeforebyggende foredrag for ungdom og på konferanser om psykisk helse. 

## Eksterne lenker
* Ruben Klippers nettside
Stein Sletten

**Stein Kåre Sletten** (1945&ndash;2023) var en norsk friidrettsutøver, som spesialiserte seg på høydehopp. Han representerte Bergensklubben IL Gular.

Sletten ble norsk mester tre ganger i høydehopp. I perioden 1963 til 1965 satte han norsk rekord i fem ganger, og flyttet rekorden fra 2,05 til 2,10. Han fikk kongepokalen i 1965 etter ny mesterskapsrekord på 2,07 meter i høyde.

## Medaljer i norske mesterskap

## Referanser
Full Tilt Poker

**Full Tilt Poker** er et amerikansk nettbasert pokerselskap stiftet i 2004. Selskapets virksomhet ble stoppet i 2011.

I 2011 ble det påstått at selskapets lederskap hadde tappet selskapet for 300 millioner dollar som tilhørte spillere på nettstedet. Konseptet ble av amerikanske myndigheter betegnet som en gigantisk Ponzi-svindel.

Konkurrenten *Pokerstars* ble også stoppet i 2011, men ble i et forlik enig med påtalemyndigheten om å ta over Full Tilt Poker. Dette forpliktet dem samtidig til å utbetale Full Tilts kunder det de hadde utestående hos selskapet da myndighetene grep inn. 

## Historie

Full Tilt Poker ble etablert i 2004 med deltakelse fra flere profesjonelle pokerspillere, blant andre Howard Lederer, Phil Ivey, Andy Bloch, Mike Matusow, Jennifer Harman og Chris Ferguson. Selskapet ble lansert av TiltWare, LLC i juni 2004, og startet full drift 10. juli samme år.

Lisensen ble suspendert av Alderney Gambling Control Commission 29. juni 2011 og endelig tilbakekalt 29. september 2011.

### Rettssaker og etterforskning

Fra 2008 ble selskapet involvert i flere rettssaker i USA, blant annet anlagt av Clonie Gowen og tidligere ansatte. Sakene gjaldt påstander om kontraktsbrudd og urettmessig oppsigelse.

5. april 2010 rapporterte *[[Financial Times]]* at en føderal storjury i Manhattan etterforsket selskapet og tilknyttede personer for mulige brudd på amerikansk lovgivning om pengespill og hvitvasking.

15. april 2011 offentliggjorde det amerikanske justisdepartementet en tiltale mot flere eiere og ansatte i Full Tilt Poker samt representanter for andre pokerselskaper. De ble siktet for bedrageri, hvitvasking og brudd på føderale pengespilllover, og domenenavnene ble beslaglagt av FBI.

I september 2011 anklaget påtalemyndigheten i New York selskapets ledelse for å ha operert det som ble beskrevet som et ponzi-opplegg, og for å ha utbetalt betydelige summer til eierne samtidig som spillerinnskudd ikke var tilstrekkelig sikret. Administrerende direktør Ray Bitar erklærte seg skyldig i 2013 og inngikk forlik med myndighetene.

### Gjenåpning og eierskifte

Som ledd i et forlik med amerikanske myndigheter overtok PokerStars eiendelene til Full Tilt Poker. Nettstedet ble gjenåpnet 6. november 2012 for spillere utenfor USA.

1. august 2014 fullførte Amaya Gaming Group oppkjøpet av Rational Group, som eide både PokerStars og Full Tilt Poker. I mai 2016 ble spillerbasen integrert i PokerStars’ globale nettverk, og Full Tilt-plattformen ble avviklet.

## Referanser


## Eksterne lenker
*
Pion (andre betydninger)

**Pion** og **PION** har flere betydninger på norsk:

* pion eller pi-meson, fellesnavn på tre subatomære partikler i partikkelfysikken 
* pion, en blomst, også kalt peon
* pion eller peon, versefot som består av én lang og tre korte stavelser
* PION, Prostituertes Interesseorganisasjon i Norge
Judo under Panamerikanske leker 1967

**Judo under Panamerikanske leker 1967** ble arrangert i Winnipeg i Canada fra 23. juli til 6. august 1967. Det var andre gangen som judo var med i de Panamerikanske leker. Det var seks klasser, kun for menn. USA ble beste nasjon foran Canada og Brasil alle tre med gullmedaljer hver.
## Medaljer

### Resultater
#### Menn

## Eksterne lenker
* Panamerikanske leker 1963
Giuseppe Ottavio Pitoni

**Giuseppe Ottavio Pitoni** (1657–1743) var en italiensk barokk-komponist.

## Liv
Pitoni begynte å studere musikk i Roma som femåring, åtte år gammel var han korsanger i kirken S. Giovanni de Fiorentini, senere ved SS. Apostoli. Til hans senere lærere regnes Francesco Foggia. I 1673 ble Pitoni kapellmester i  Monterotondo og 1674 i Assisi. Der fordypet han seg i Palestrinas verker. Året etter var han ved kollegiatskirken  S. Marco i Roma, hvor han virket til sin død. Samtidig var han aktiv ved andre romerske kirker, eksempelvis ved S. Apollinare, kirken til Collegium Germanicum, fra 1692 som organist og fra 1696 som kapellmester i S. Lorenzo i Damaso, fra 1708 til 1719 i S. Giovanni i Laterano, deretter ved  Cappella Giulia i Peterskirken.

Fra  1696 til 1731 var han også i tjeneste hos kardinal Pietro Ottoboni. I 1709 avviste han et tilbud om å bli Alessandro Scarlattis etterfølger som kapellmester ved  S. Maria Maggiore. 

Til Pitonis mest kjente elever hører  Leonardo Leo, Francesco Feo, Francesco Antonio Bonporti, Girolamo Chiti, António Teixeira og Francesco Durante.

Pitoni forfattet en rekke musikkteoretiske skrifter. I sine siste leveår engasjerte han seg i en intensiv brevveksling med den Bologna-baserte Padre Martini.

## Verk
Pitoni var en svært produktiv komponist og etterlot seg mer enn 3500 kirkemusikalske verk, mange i Palastrinas stil. Mange av Pitonis manuskripter oppbevares i «Santinisamlingen» i Diözesanbibliothek Münster. Svært få av hans instrumentalverk er bevart.

## Musikk

* 278 messer
* 221 introitus (messeinnledninger)
* 231 graduale (vekselsanger)
* 211 offertorier
* 637 antifoner
* 255 hymner
* 789 salmer
* 236 motetter
* 24 lamentos
* 24 responsorier
* 37 litanier


## Musikkteoretiske skrifter
* „*Guida armonica*“ (Roma, ca 1690 er hovedsakelig bevart som manuskript, bare bind I er trykt). En faksimileutgave etter et eksemplar i Padre Martinis eie ble gitt ut i 1990 ISBN 88-7096-008-0
* „*Regole di contrappunto*“
* „*Notizia de' Contrappuntisti e Compositori di musica dagli anni dell'era cristiana 1000 fino al 1700*“ (1725)
*„*Aggiunte alle Regole di contrapunto di Guiio Belli“

== Referanser ==
<references />

== Litteratur ==
* Siegfried Gmeinwieser: *Giuseppe Ottavio Pitoni: Thematisches Werkverzeichnis.'' Heinrichshofen, Wilhelmshaven 1976, ISBN 3-7959-0212-6.

## Eksterne lenker
* 
*
Museum Berggruen

**Museum Berggruen** (inntil 2004 *Sammlung Berggruen*) i ortsteilen Charlottenburg i bydelen Charlottenburg-Wilmersdorf i Berlin er et museum for klassisk, moderne kunst. Det bærer sitt navn etter kunsthandleren og samleren Heinz Berggruen.
Museet har verker av bl.a. Pablo Picasso, Alberto Giacometti, Georges Braque, Paul Klee og Henri Matisse. Samlingen tilhører Berliner Nationalgalerie. 

## Referanser
Judo under Panamerikanske leker 1975

**Judo under Panamerikanske leker 1975** ble arrangert i Mexico by i Mexico fra 12. til 26. oktober 1975. Det var tredje gangen som judo var med i de Panamerikanske leker. Det var seks klasser, kun for menn. Canada ble beste nasjon med tre gullmedaljer foran Brasil med en. 
 
## Medaljer

### Resultater
#### Menn

## Eksterne lenker
* La inolvidable década del ´70 - ESPNdeportes.com
Longan

**Longan** (kinesisk: 龙眼, pinyin: *Lóngyǎn*, «drageøyne») er navnet på et tre og dets frukter. Treet stammer opprinnelig fra det sørlige Kina men finnes nå også i Sørøstasia og Indonesia. Treet er meget følsomt for frost.

Treet bærer frukt på samme tidspunkt som litchi. Det har navnet fordi fruktene ligner øyne. Når man skreller den er frukten rund og hvit, med en sort stein i midten som ligner en pupill.

## Eksterne lenker
Eksotiske frugter
Wei Zhuang

**Wei Zhuang** (tradisjonell kinesisk: 韋莊, forenklet kinesisk: 韦庄, pinyin: *Wéi Zhuāng*, Wade-Giles: *Wei Chuang*, født 836 i Duling nær Chang'an i Kina, død 910), stilnavn: **Duanyi** (端己), var en kinesisk dikter og kansler på Tangdynastiets tid. Han er best kjent for sin poesi, holdt i stilretningene *[[Shi (poesi)|shi]]* og *[[Ci (poesi)|ci]]*.

Hans diktning er representert i den viktige 1700-talls-antologien *[[Tre hundre Tang-dikt]]*.

## Liv og virke
Han synes å ha begynt sin embedsmannskarriere i en alder av 44, etter at han bestod den høyeste grad av embedsmannseksamenene. 

Hans forfatterskap kretset først om vennskap og festligheter ved hoffet. I 880 ble hovedstaden Chang'an ble herjet av Huang Chaos opprør, og hoffet flyktet til Sichuan. Men Wei kunne ikke være med; han var opprørernes fange. Det syners som om hans lange dikt *Fru Qins ballade* (秦妇吟) bygger på hans opplevelser da. 

Etterpå la Wei ut på en omvandrende tilværelse som skulle vare i ti år. 

Han tok jinshi-eksamenen i 894, og kunne da få en høy post i embedsverket. Men i 896 bragte  Li Maozhens opprør seg ny ustabilitet.

I 901 erklærte Wang Jian seg som hersker over Shu. Wei ble etterhvert statsminister i Shu-riket. Wei hadde kanskje fornemmet at Tangdynastiet vær undergangen næt, og knyttet seg derfor til dette nye kongedømmet med sete i Chengdu. Han tilbragte sine siste år med kompilasjon av Tang-poesi og med sin egen diktning.

## Referanser


## Eksterne lenker
* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.
* John Timothy Wixted: *The Song-poetry of Wei Chuang (836-910 A.D.)*, Arizona State University, 1979.
* Robin D.S. Yates: *Washing Silk*, Harvard University Press, 1988.
* Bruce E. Carpenter: «Problems of Style in the Tz’u Poetry of Wei Chuang», i *Bulletin of Tezukayama University* (Tezukayama Daigaku kiyo), Nara, 1975, s.&nbsp;25–52.
* Wang, Shuizhao, "Wei Zhuang". *[[Encyclopedia of China]]*, 1st ed.
Judo under Panamerikanske leker 1963

**Judo under Panamerikanske leker 1963** ble arrangert i São Paulo i Brasil fra 20. april til 5. mai 1963. Det var første gangen som judo var med i de Panamerikanske leker. Det var fire klasser, kun for menn. USA ble beste nasjon med tre gullmedaljer foran Brasil med en.

## Medaljer

### Resultater
#### Menn

## Eksterne lenker
*  Panamerikanske leker 1963
Funnings kirkja

**Funnings kirkja** er en trekirke fra 1847 i Funningur på Eysturoy på Færøyene. 

## Eksterne lenker
* Funningur - hos Fólkakirkjan
Panamerikanske leker 1991

**Panamerikanske leker 1991** var de ellevte Panamerikanske leker, arrangert i Havanna på Cuba i perioden 2. til 18. august 1991. Det var 4 519 utøvere fra trettini nasjoner som deltok i trettito sporter. Cuba ble beste nasjon med 140 gullmedaljer foran USA med 130. 

## Medaljer

## Eksterne lenker
* Informacje o igrzyskach na stronie quadrodemedalhas.com
KNM «Haugesund» (F312)

**KNM «Haugesund»** (sjøsatt 9. juni 1941 som **HMS «Beaufort» (L14)**) var en norsk jager i Hunt-klassen, type II. Hun ble bygget på verftet Cammell Laird i Birkenhead i England. Skipet deltok i andre verdenskrig under britisk kommando som HMS «Badsworth». HMS «Beaufort» deltok i det andre slaget om Sirte, med kapteinløytnant Standish O'Grady Roche som kaptein, 22. mars 1942. Skipet ble solgt til Norge og Sjøforsvaret i 1952. Hun fikk da navnet KNM «Haugesund» og var i norsk tjeneste frem til 1965.
Mixe (språk)

**Mixe** er et mixe-zoqueansk språk, eller en gruppe nært beslekta språk, som snakkes nord i Oaxaca og sørøst i Veracruz i Mexico. Folketellinga fra 2010 viste at språket hadde 132&nbsp;759 talere over 5 år.

## Referanser
Zoque

**Zoque** er et språk, eller ei gruppe nært beslekta språk, som tilhører den mixe-zoqueanske språkfamilien. Det snakkes av over 63&nbsp;000 mennesker over 5 år (2010) i delstatene Oaxaca, Chiapas, Veracruz og Tabasco.

## Referanser
Rhede

**Rhede** er en by i den vestlige delen av Münsterland i den nordvestlige delen av den tyske delstaten Nordrhein-Westfalen. Byen befinner seg i Kreis Borken i Regierungsbezirk Münster.

## Bilder

File:Bach rhede.JPG|Elven Bach
File:Gudulakirche.jpg|Gudulakirken
File:SchlossRhede01.jpg|Rhede slott
File:Rhede buergerhaus.jpg|Rhede Bürgerhaus, en fredet bygning fra attenhundretallet


## Referanser


## Eksterne lenker
*
Puerto Lempira

**Puerto Lempira** er en havneby og en kommune nordøst i Honduras, ved bredden av Caratascalagunen ved Det karibiske hav. Byen er hovedstad i departementet Gracias a Dios, og den største byen i La Mosquitia-regionen. Puerto Lempira hadde 4&nbsp;102 innbyggere i 2001.

## Referanser